În ciuda unei nouă răni în 2009, a devenit campioană pan-americană în anul 2012. În același an, a fost parte din prima echipă americană care a câștigat o medalie la Cupa Mondială, în acest caz medalia de argint la Saint-Maur. S-a alăturat echipei olimpice a Statelor Unite după ce a cucerit medalia de bronz la campionatul național american, câștigându-se biletul pentru Jocurile Olimpice de vară din 2012 de la Londra. La proba individuală, a trecut în turul întâi de italianca Mara Navarria, dar a pierdut în turul următor cu o altă italiană, Rossella Fiamingo. La proba pe echipe, Statele Unite au creat surpriza, trecând clar de Italia în sferturile de finală. Au pierdut cu Coreea de Sud în semifinală, dar în „finala mică” au învins Rusia în minutul suplimentar, cucerind medalia de bronz, prima medalie olimpică din istoria spadei feminine americane.